DELTA บวก 9% ซื้อขายทะลุ 747 ลบ. คาดเม็ดเงินไหลเข้า หลังมีลุ้นติดโผ SET50
DELTA บวก 9% ซื้อขายทะลุ 747 ลบ. คาดเม็ดเงินไหลเข้า หลังมีลุ้นติดโผ SET50
DELTA บวก 9% ซื้อขายทะลุ 747 ลบ. คาดเม็ดเงินไหลเข้า หลังมีลุ้นติดโผ SET50
26 พ.ย. 2563

ผู้สื่อข่าวรายงานว่า ราคาหุ้นบริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ล่าสุด ณ เวลา 11.09 น. อยู่ที่ระดับ 213 บาท ปรับตัวขึ้น 17.50 บาท หรือ 8.95% ด้วยมูลค่าการซื้อขาย 747.47 ล้านบาท
โดยราคาหุ้นปรับตัวขึ้นอย่างมีนัยสำคัญในวันนี้คาดว่ามาจากสาเหตุที่จะมีการประกาศนำหุ้นเข้า/ออกจาก SET50-SET100 สำหรับงวดครึ่งปีแรกของปี 2564 โดยสำหรับผลการคำนวณในรอบนี้ใช้ข้อมูลตั้งแต่ 1 ธ.ค. 2562 – 9 พ.ย. 2563 ก่อนที่ตลาดจะประกาศการคัดเลือกหุ้นเข้าออกรอบนี้ กลางเดือน ธ.ค.2563 และมีผลเริ่มใช้ 1 ม.ค. 2564 นี้ โดยคาดว่า DELTA จะเห็นหุ้นที่ถูกนำเข้าคำนวณใน SET50 และ SET100
ทั้งนี้ บล.โนมูระ พัฒนสิน ระบุในบทวิเคราะห์ 26 พ.ย.2563 ถึง MSCI Rebalance จะปรับน้ำหนัก 30 พ.ย.นี้ ตลาดหุ้นไทย ถูกลดน้ำหนักใน MSCI EM Asia จาก 1.91% สู่ 1.87% คิดเป็นยอด Net trade ที่ -114 ล้าน โดยหุ้นที่ถูกเข้าคำนวณใน MSCI Global Standard คือ DELTA (75ล้านเหรียญฯ), STGT(43ล้านเหรียญฯ)
ส่วนหุ้นที่ออก ได้แก่ IRPC(-42ล้านเหรียญฯ), TMB(-38ล้านเหรียญฯ) และเพิ่มน้ำหนัก AWC และลดน้ำหนัก PTT, CPALL, AOT, SCC, ADVANC, BDMS, PTTEP, INTUCH ราว -18 ถึง -5 ล้านเหรียญฯต่อบริษัท ประเด็นนี้จะกดดันหุ้นไทยปลายเดือน พ.ย. 2020 ผันผวน ส่วนสำหรับ MSCI Global Small Cap หุ้นที่ถูกเข้าคำนวณ ได้แก่ BPP, ICHI, IRPC, JMART, M, TFG, TISCO, VGI, RBF ส่วนหุ้นที่ออก คือ STPI, THAI
ด้าน  SET50/100 Rebalance สำหรับงวดครึ่งปีแรกของปี 2564 : คาดหุ้นที่จะเข้าคำนวณใน SET50 ได้แก่ DELTA, BAM, COM7 ขณะที่หุ้นที่คาดจะหลุด SET50 คือ BPP, IRPC, WHA ส่วนสำหรับ SET100 หุ้นที่คาดเข้า ได้แก่ DELTA, BAM, MBK, JMART ขณะที่หุ้นที่คาดหลุด SET100 คือ AAV, PSH, SGP, SIRI คาดตลาดจะประกาศอย่างเป็นทางการกลางเดือน ธ.ค. 2563 และมีผลเริ่มใช้ 1 ม.ค. 2564
 